Pedro Carrasco, nou president de la Xarxa de Parcs Científics Valencians

## Pedro Carrasco, nou president de la Xarxa de Parcs Científics Valencians

La Xarxa de Parcs Científics Valencians (rePCV) ha renovat els seus càrrecs i nomenat nou president al catedràtic de la Universitat de València Pedro Carrasco Sorli, actual director del Parc Científic de la institució acadèmica. Carrasco exercirà el càrrec fins a 2027, en substitució de Tonia Salinas, directora-gerent del Parc Científic de la Universitat Miguel Hernández (PCUMH) d'Elx.

Integrada pels cinc parcs científics vinculats a les universitats públiques valencianes ¬-Parc Científic de la UMH d'Elx; Espaitec Parc Científic i Tecnològic de la Universitat Jaume I de Castelló; Parc Científic de la Universitat de València (PCUV); Ciutat Politècnica de la Innovació de la UPV, i Parc Científic d'Alacant (UA)-, la **rePCV** té com a objectiu impulsar el desenvolupament econòmic regional a través de la innovació, la competitivitat de les empreses i institucions de coneixement, i la promoció d'un teixit empresarial diversificat, sostenible i compromés amb la responsabilitat social.

**Pedro Carrasco Sorli** és catedràtic de Bioquímica i Biologia Molecular de la Universitat de València, des d'on desenvolupa la seua recerca entorn la biologia molecular de plantes i fotobionts. Al llarg de la seua carrera científica i acadèmica ha realitzat estades en diferents centres dels Estats Units, com ara la University of Califòrnia Berkeley i la University of Michigan, així com en el Federal Institute of Technology, de Zurich (Suïssa). És coautor de diferents llibres de la seua especialitat i de més de 40 articles en revistes d'impacte internacional.

Entre altres càrrecs, ha sigut vicerector d'Investigació i Política científica durant el mandat del exrector Esteban Morcillo, director del Servei Central de Suport a la Investigació Experimental (SCSIE) i director del Parc Científic de la Universitat de València, càrrec que exerceix des de 2022.

“Continuarem treballant per a visibilitzar el valor que les empreses, entitats i instituts d'investigació de la rePCV aporten a l'entorn i a la societat, tot afavorint la retenció del talent a la nostra regió”, ha declarat el nou president.

Esteban Pelayo, director del Parc Científic d'Alacant, assumeix la vicepresidència de la rePCV, mentre que la secretaria i la tresoreria queden en mans de Tonia Salinas (PCUMH). Les designacions s'han formalitzat durant la reunió anual de la junta directiva, celebrada aquest mes de juny al campus de Gandia de la Universitat Politècnica de València (UPV).

Arxivat en:
Universitat i societat
, Recerca, innovació i transferència

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar